Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: Egyéb [ide sorolandó a Munka Törvénykönyvérõl szóló 1992. évi XXII. törvény
Paragraph Index: 27

2. A munkáltató egyik telephelyén lévõ gépmûhelyben a szerelõi képesítéssel és gyakorlattal rendelkezõ munkavállalót a szerelõcsarnokban a kombájn vágóasztal javítását végzõ szerelõhöz osztották be segítõként. A munka során a munkavállalók elvégezték a vágóasztal lemezelését, furatokat képeztek, és csavarozási munkát végeztek. A vágóasztal egy ipari kialakítású szállítókocsin volt biztonságosan elhelyezve, a furatokba a csavarok többségét csak ideiglenesen helyezték el. A szállítókocsit a rajta elhelyezett 5,1 m hosszú, kb. 1000 kg súlyú vágóasztallal együtt kitolták a szabadban elhelyezett kombájnhoz, errõl a mûveletrõl a mûvezetõt nem tájékoztatták. A szállítókocsit a kombájn elõtt felszerelési irányba állították. Ezt követõen acélbakot helyeztek el a vágóasztal két végénél. Az irányító szerelõ (aki egyben a kombájn vezetõje is volt) elindította a kombájnt, és „ráállt” a vágóasztalra. A szerelési elõírásoknak megfelelõen a kombájn ferde felhordójának 2 db akasztó kengyelére azt felakasztotta. A vágóasztalt megemelte, hogy az pontosan a helyére kerüljön (a vezetõ szerelõ elmondása szerint a kombájn rögzítõ fékét behúzta). A beosztott szerelõ a következõ munkamûveletet az irányító szerelõvel nem egyeztette, és a szállítókocsit a vágóasztal alól kihúzta, emiatt a vágóasztal nem volt biztonságosan rögzítve. Az irányító szerelõ és a beosztott szerelõ a két odakészített acélbakot a vágóasztal alá helyezte. Az alábakolás után zivatar miatt a munkát meg kellett szakítani, majd az idõjárás jobbra fordulása után mindketten visszamentek, hogy a vágóasztalt rögzítsék a kombájnhoz. Az irányító szerelõ a vágóasztalt megkerülve indult a rögzítõ csapok elhelyezésére, a beosztott szerelõ a vágóasztal kaszaujjait megfogva, teljes súlyával, lábaival elõrecsúszva a vágóasztal alá került. Ekkor a szabálytalanul alábakolt és még rögzítetlen vágóasztal rázuhant a segítõ szerelõre. A mentõk az értesítést követõen rövid idõn belül a helyszínre érkeztek, a mentõorvos a segítõ szerelõ halálát tudta csak megállapítani. A munkabaleset kivizsgálása során megállapításra került, hogy a munkavállalók elõírás-ellenesen, rögzítés helyett csak alábakolták a vágóasztalt. Az adott baleseti eseménnyel kapcsolatban az 56–83. *-gal jelzett kódnégyzetekhez tartozó sorok a következõképpen tölthetõk ki: – munkahelyi környezet: mûhelyudvar, – munkafolyamat: összeszerelés, – konkrét fizikai tevékenység: munkaeszköz fogása, – munkaeszköz: betakarítógép, – balesetet kiváltó esemény: munkaeszköz leesése, – a sérüléssel összefüggésben lévõ anyag: fém, – a sérülés, károsodás külsõ oka: munkaeszköz alászorulás, – személyi tényezõk: szabályszegõ magatartás.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes